
Es-sellamualejkum


Interesuje me saffanje u saffu, kako se saffa, da li saff mora biti noga uz nogu zbijen saff ili može biti onako kao kod nas na balkanu NEzbijen.?


I drugo dali je ***[Mustehab](https://pitajucene.com/search/Mustehab/answers/ "Pretraži odgovore za Mustehab")*** kao što kažu naše Hodže rastavite noge, na kijamu, širine četiri prsta. Kažu da ima dvadeset i tri mustehaba u namazu a općih mustehaba ima četernaest od tih dvanesti po redu je rastavite noge, na kijamu, širine četiri prsta. Šta je sad ispravnije i kako postupiti. ?


Da vas Allah nagradi i olakša es-sellamunalejkum!


* 
* 
* 
* 
* 
* 
* 

 
Da li saff mora biti noga uz nogu zbijen saff ili ?

We alejkumus-Selam we rahmetullah!


Zbijanje saffa je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** (obavezno) po mišljenju većine islamskih učenjaka kako navodi Ibn-Hadžer.


Saff treba zbiti tako što se spoji rame sa ramenom, koljeno sa koljenom i stopalo sa stopalom. Tako su činili ***[ashabi](https://pitajucene.com/search/ashab/questions/ "Pretraži pitanja o ashabima")*** Poslanika s.a.w.s., kako to bilježe Buharija, Ebu Davud, Ibn-Huzejme i drugi od Enesa i En-Nuamana b. Besira. 


Ovako se popunjava saff i sve drugo nema svoga utemeljenja, kao: praznine izmedu klanjača, udaljavanje jednog od drugoga i sl.


Što se tiče približavanja stopala jedno drugom za širinu od četiri prsta to nema svoje osnove u Sunnetu niti u praksi prvih pokoljenja.


Što se tiče propisa saffanja, o tome je bilo podrobnog govora u knjizi. ´´Dzuma namaz´´ str. 111-119. Ko želi detaljno neka se vrati na spomenuto djelo.


Es-Selamu alejkum  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (28.05.2004)


Preuzeto sa stranice:islamskiedukativni.wordpress.com


